# Referat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten |
| **Møtegruppe:** | Driftsstyret |
| **Møtested:** | Bolteløkka skole. Rektors kontor. |
| **Telefon:** | 23466450 |
|  |  |

**Referat fra møte i driftsstyret, Bolteløkka skole.**

**Onsdag 09.06.20 kl. 17.30 på Teams**

**Til stede;** Øystein Gylvik, Katinka Stephenson, Per Maxe, Vegard Rødseth Tokheim, Ingrid Fjellberg og Ronny S Engebråten.

**Ikke til stede**; Vegard Wennesland, Anne Stenseth

**Saker.**

13/21 Godkjenning av

* Innkalling og referat fra 10.03.21 godkjent.

14/21 Økonomioppfølging🡪 status på skolens økonomi

* Rektor la frem rapporten for 1. tertial. Skolen har brukt mer penger på lønn enn budsjettert. Noe vil bli refundert p.g.a korona, men det er usikkert om alt vil bli dekket. Skolen har også hatt større bemanning på enkelte klassetrinn, fordi dette har vært nødvendig for enkelt elever og elevenes læringsmiljø. Skolen vil ta igjen merforbruket ved å justere bemanningen og redusere noe på innkjøp av varer og tjenester utover høsten.

15/21 Forslag om endring av ramme for ordinær deltidsplass i AKS V/ AKS-leder Caroline Asdal

* AKS- leder la frem sitt forslag for driftsstyret. Hun ønsket at en deltidsplass er 6 timer fordelt på to dager. Dette fordi det vil bli lettere å bemanne stillingene på AKS, og tilbudet som gi til elevene vil kunne bli bedre.
* Saken ble lagt frem for votering. Saken ble enstemmig vedtatt.

16/ 21 Mulighet for kjøp av utvidet tid for de med deltidsplass i AKS V/ AKS-leder Caroline Asdal

* AKS- leder la frem sitt forslag for driftsstyret. Hun ønsket at 3. og 4. trinn skulle få muligheten til å kjøpe seg ekstra plass på AKS hvis det er ønskelig for de foresatte. AKS-leder ønsker seg en ordning med et dagspass som foresatte betaler for.
* Saken ble lagt frem for votering. Saken ble enstemmig vedtatt.
* Det kom forslag om at skolens ledelse kunne fastsette prisen for dagspass; saken ble enstemmig vedtatt.

17/21 Pedagogiske orienteringer v/rektor🡪 faglige resultater, videre arbeid med LK20, oppstart i august

* Rektor redegjorde for resultatene på de statlige kartleggingsprøvene for 1.-3. trinn. Resultatene varierer for mye fra år til år. I tillegg ser det ut som om det er utfordrende å få ned prosentandelen som er under kritisk grense for et klassetrinn.
* Skolen vil sette søkelyset på begynneropplæringen og har meldt sin interesse til UDE om å få være med på et prosjekt.
* Resultatene fra overgangsprøvene er ikke ferdigstilt ennå.
* Alle lærerteamene vil analysere resultatene fra alle prøver sammen med sin nærmeste leder. Tiltak i undervisningen vil bli satt inn og foresatte vil bli informert, slik som tidligere.

18/21 Orientering om personalsituasjonen for skoleåret 2021/22

* Rektor orienterte om bakgrunnen for sammensettingen av lærerteamene. Foresatte er informert om dette tidligere denne uken.

19/21 Orientering om skoles fysiske arbeidsmiljø og videre plan for skolebygget

* Ifølge skolebehovsplanen til kommunen skal Bolteløkka skole først stå ferdig i 2030.
* Rektor orienterte om skolebehovsplanen og muligheten for å svare på et høringsutkast ifb. med saken.
* DS vil svare på høringen som er sendt ut til skolene. Svarfrist er 1. september.
* Rektor informerte om møte som skolen hadde med Utdanningsetaten og Undervisningsbygg. I det møte la skolen frem ønsker om at det blir gjennomført lys-, lyd- og luftmålinger, samt at det legges en konkret plan for indre vedlikehold i tiden fremover. Skolen legger nå hyppig inn i avvikssystemet til Undervisningsbygg (Orrabrann) alle feil og mangler som blir avdekket.
* Skolen reagerer veldig på at bygget kan gå fra utadgående kapasitet i 2020, til å kunne brukes i ni år til. Det ble ikke gitt noe godt svar på dette i møtet mellom UBF og UDE. Hovedverneombud og vaktmester har gått flere vernerunder, og skolen ønsker å ha tett dialog med UBF for å kunne sikre at skolen har forsvarlige lokaler å gjennomføre undervisning i.

20/21 Eventuelt

* Sak 12/21 om besøk på skolen og videre arbeid med skolens bygningsmasse, utsettes til høsten 2021.
* Tidspunkt for neste møte onsdag 8.september kl. 17.30.

Ronny S. Engebråten, rektor